सेंसेक्स ने 67,171 और निफ्टी ने 19,851 का स्तर छुआ, NTPC का शेयर 2.82% चढ़ा
BSE NSE Sensex Today, Stock Market Latest Updates; शेयर बाजार ने आज यानी 19 जुलाई को नया ऑलटाइम हाई बनाया है। सेंसेक्स ने कारोबार के दौरान 67,117 और निफ्टी ने 19,841 का स्तर छुआ।
शेयर बाजार ने आज यानी 19 जुलाई को नया ऑलटाइम हाई बनाया है। सेंसेक्स ने कारोबार के दौरान 67,171 और निफ्टी ने 19,851 का स्तर छुआ। हालांकि इसके बाद बाजार थोड़ा नीचे आया और सेंसेक्स 302 अंक बढ़कर 67,097 के स्तर पर बंद हुआ। निफ्टी में भी 83 अंकों की तेजी रही। ये 19,833 के स्तर पर बंद हुआ। सेंसेक्स के 30 शेयरों में से 21 में तेजी और 9 में गिरावट देखने को मिली है।
आज के कारोबार में IT को छोड़कर सभी सेक्टर हरे निशान में बंद हुआ। पीएसयू बैंक इंडेक्स 2% चढ़कर बंद हुआ। जबकि पावर , हेल्थकेयर और ऑयल एंड गैस इंडेक्समें 0.5% की बढ़त देखने को मिली।
नेटवेब का IPO 27 गुना से ज्यादा सब्सक्राइब हुआ
नेटवेब टेक्नोलॉजीज इंडिया लिमिटेड का इनिशियल पब्लिक ऑफरिंग यानी IPO 27 गुना से ज्यादा सब्सक्राइब हुआ है। आज इसमें निवेश का आखिरी मौका था। कंपनी के शेयरों का अलॉटमेंट 24 जुलाई को होगा। इन्वेस्टर्स को कंपनी के शेयर्स 26 जुलाई को डीमैट अकाउंट में क्रेडिट किए जाएंगे। इसके शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) दोनों पर 27 जुलाई को लिस्ट होंगे। पूरी खबर पढ़ने के लिए यहां क्लिक करें
3 करोड़ से ज्यादा ITR फाइल
वित्त वर्ष 2022-23 (असेसमेंट ईयर 2023-24) के लिए 18 जुलाई तक 3 करोड़ से ज्यादा लोगों ने इनकम टैक्स रिटर्न (ITR) फाइल किया। पिछले साल 25 जुलाई तक 3 करोड़ लोगों ने इनकम टैक्स रिटर्न भरा था।
कल भी बनाया था ऑलटाइम हाई
इससे पहले कल यानी 18 जुलाई को शेयर बाजार ने ऑलटाइम हाई बनाया था। सेंसेक्स ने कारोबार के दौरान 67,007 और निफ्टी ने 19,819 का स्तर छुआ। हालांकि इसके बाद बाजार थोड़ा नीचे आया और सेंसेक्स 205 अंक बढ़कर 66,795 के स्तर पर बंद हुआ था। निफ्टी में भी 37 अंकों की तेजी रही। ये 19,749 के स्तर पर बंद हुआ था।
